今日經開旺角東火車站，一定會諗起新世紀廣場呢間餐廳，因為真係幾好食，同環境坐得真係幾舒服吓。入去果時係下午茶時間，睇完餐牌諗梗食慢烤法國肥雞好定全日早餐好。掙扎左好耐，最後都係叫左全日早餐食，因為自己鐘意個餐咩都有 D，而餐飲自己就一定會選凍桃茶。全日早餐 : 有香腸、煙肉、番茄、雜菇、炒滑蛋同牛角包。牛角包好鬆化之剩真係好好好好好食，而且蛋又炒得幾滑。重點一定係佢杯凍桃茶，真係好好飲，大家記住要試吓。